Kelaguen

Ang kelaguen ay isang putaheng Tsamoro mula sa Kapuluang Mariana na pinapamutat o inuulam. Katulad ng ceviche, ang atsarang babad na gawa sa katas ng limon, sariwang niyog, tanduyong, asin at maanghang na sili o donni para iatsara ang nilutong manok, hilaw na hipon, isda o karne o atay ng baka. Maliban sa nilutong manok, ang hilaw na hipon, isda, o karne ng baka ay 'niluluto' ng mga asido sa pinagbabaran imbes na ng init. Inihahain ito nang malamig o nasa temperatura ng silid, at kinakain nang ganoon lang, sa ibabaw ng kanin, o nakabalot sa mainit na tortilyang mais o harina (o sa bersiyong Tsamoro nito, ang titiyas).

Hinango ang kelaguen mula sa Pilipinong kilawin. Ipinakilala ito ng mga Pilipinong nanirahan sa Marianas noong panahong bahagi pa ng Silangang Indiyas ng Espanya ang parehong Marianas at Pilipinas.  Gayunman, nagkaroon ng sariling pagkakakilanlan ang kelaguen dahil sa mga impluwensiyang Latino-Amerikano, gaya ng paggamit ng tortilya.

 Mga sanggunian